**Norddjurslands Hjortelaug**

Referat fra generalforsamlingen på Gjerrild Kro den 26. august 2019

Dagsorden:

1. Valg af dirigent
2. Formandens beretning
3. Fremlæggelse af det reviderede regnskab til godkendelse
4. Meningsmåling.
5. Forslag til vedtægtsændring: §9 stk. 2: ”Bestyrelsen består af 7 medlemmer” ændres til ”Bestyrelse består af 5-7 medlemmer” og §9 stk. 7: ”Bestyrelsen afholder møde efter behov, når formanden eller når 3 ud af 7 medlemmer af bestyrelsen begærer det” ændres til ”Bestyrelsen afholder møde efter behov, når formanden eller 3 bestyrelsesmedlemmer begærer det”.
6. Indkomne forslag
7. Fastlæggelse af kontingent
8. Valg af formand. På valg er Lars Kejser
9. Valg af to bestyrelsesmedlemmer. På valg er Esben Møller (modtager ikke genvalg) og Rune Mogensen
10. Valg af suppleanter til bestyrelsen. På valg er Pia Mogensen og Jacob Skovmand
11. Valg af to revisorer og to revisorsuppleanter. På valg er Karsten Jensen og Mogens Frederiksen
12. Indlæg fra Per Therkildsen, formand for den Regionale Hjortevildtgruppe.
13. Eventuel

**Ad 1)** Jan Baand blev foreslået og valgt

**Ad 2)** Lars Kejser aflagde beretning (vedlagt). Der udspandt sig efter opfordring en god diskussion omkring den nuværende kronvildtforvaltning. Beretning blev godkendt.

**Ad 3)** Erik Bjørnlund gennemgik regnskabet pr. 30/6, der viser et underskud på kr. 297,95 og en egenkapital (bankindestående) herefter på kr. 7.910,32. Regnskabet blev godkendt.

**Ad 4)** Der blev udleveret spørgeskema vedr. kronvildtforvaltningen. Resultatet er vedlagt.

**Ad 5)** Vedtægtsændringerne blev godkendt som foreslået.

**Ad 6)** Anders Buhl havde fremsat forslag om drøftelse af de nuværende jagttider på kronvildt med henblik på, ”at generalforsamlingen kan komme med en indstilling til Hjortevildtgruppen ang. fremtidige jagttider”. Det affødte en grundig og sober diskussion, der i store træk udmøntede sig et forslag som angivet i formandsberetningen.

Lars Kejser foreslog, at hjortelaugene i Norddjurs arrangerer en fælles fest. Der blev givet mandat til at arbejde videre med sagen.

Birger Mikkelsen viste en række billeder af, hvilke ødelæggelser på vegetationen en stående rudel kronvildt kan forårsage.

**Ad 7)** Uændret kontingent kr. 0,-

**Ad 8)** Lars Kejser blev genvalgt.

**Ad 9)** Rune Mogensen blev genvalgt og Birger Mikkelsen blev nyvalgt.

**Ad 10)** Pia Mogensen og Jacob Skovmand blev genvalgt.

**Ad 11)** Karsten Jensen og Mogens Frederiksen blev genvalgt.

**Ad 12)** Per Therkildsen gav en kort orientering om arbejdet i Den Regionale Hjortevildtgruppe.

Han anbefaler brug af hjemmesiden for jagt- og vildtforvaltning: <https://fauna.au.dk/>

Det blev fra forsamlingen forslået at samle de fem hjortelaug til et fællesmøde med henblik på at opnå fælles fodslag om den fremtidige hjortevildtforvaltning. Per Therkildsen tager initiativ til et sådant møde.

**Ad 13)** Intet specielt

Efter generalforsamlingen fik vi af seniorforsker Hans Peter Hansen, Aarhus Universitet en grundig indføring i arbejdet med projekt Ovstrup Hede: <http://projects.au.dk/da/can/kronvildt/>

Mads Flinterup, Danmarks Jægerforbund orienterede og seneste nyt indenfor kron- og dåvildtforvaltningen.

Grenaa, den 30. august 2019

Erik Bjørnlund, referent